કૃષ્ણાનંદ સ્વામી શૂરવીર સંત હતા. મહારાજને શૂરવીરતાનું અંગ બહુ ગમતું. એકવાર વરતાલમાં શ્રીજી મહારાજ સભા કરીને બેઠા હતાં, તેમાં મહારાજે વાત કરી કે ભગવાનનું ધ્યાન કરવું તથા સભામાં જેટલી વાર બેસવું તેટલી વાર સંતોએ નાસિકાગ્ર વૃત્તિ રાખી બેસવું. માખ, મચ્છર કરડે તો થડકવું નહિ, એવા શૂરવીર સંત હોય તે સભામાં ઊભા થાઓ. આધારાનંદ સ્વામી “હરિચરિત્રામૃત સાગર”માં લખે છે ત્યારે કૃષ્ણાનંદ સ્વામી સભામાં ઊભા થયા હતા.